शीर्षक: शरद पवारांविरोधात षड्यंत्र होतं हा प्रफुल पटेलांचा दावा किती खरा?\nवरील काल्पनिक लेखाचे शीर्षक दिल्यास, लेखाची कल्पना करा.\n
शरद पवार यांच्या 80व्या वाढदिवसानिमित्त 'द हितवाद' या वृत्तपत्रासाठी प्रफुल पटेल यांनी एक लेख लिहिला. या लेखात त्यांनी काँग्रेसवर निशाणा साधला आहे. 

काँग्रेसमुळेच देशाला शरद पवार यांच्यासारखा पंतप्रधान लाभू शकला नाही, असं म्हणत प्रफुल पटेल यांनी काँग्रेस पक्षातील 'दरबार गटा'तील नेत्यांवर टीका केली आहे. पण, खरंच प्रफुल पटेल म्हणतात त्याप्रमाणे काँग्रेसनं शरद पवारांना पंतप्रधानपदापासून दूर ठेवण्याचं षड्यंत्रं रचलं होतं का? 

हे समजून घेण्याआधी प्रफुल पटेल यांनी या लेखात काय लिहिलं आहे ते पाहूया.

प्रफुल पटेल यांनी काय लिहिलं?

"शरद पवार दिल्लीत गेले, त्यांनी केंद्रात राष्ट्रीय राजकारणाची जबाबदारी स्वीकारली. त्यांनी काँग्रेसमध्ये पहिल्या फळीतील नेता अशी स्वतःची ओळख अत्यंत कमी वेळेत बनवली. पंतप्रधानपदासाठी शरद पवार यांचं नाव खात्रीशीरपणे पुढे येत होतं. पण दिल्लीतील 'दरबार पॉलिटिक्स'ने त्यांच्या कामात खोडा घातला. हे त्यांचं वैयक्तिक नुकसान तर होतंच, पण त्यासोबतच पक्षाचं आणि देशाचंही मोठं नुकसान झालं, "असं प्रफुल पटेल यांनी लिहिलं. 

ते पुढे लिहितात, "1991 साली लोकसभा निवडणुकीच्या प्रचारादरम्यान राजीव गांधी यांची हत्या करण्यात आली. त्यावेळी शरद पवार महाराष्ट्राचे मुख्यमंत्री होते. त्यांनी काँग्रेसचे राष्ट्रीय अध्यक्ष म्हणून जबाबदारी स्वीकारावी, असा काही नेत्यांचा सूर होता. पण त्यावेळीही दिल्लीतील 'दरबार गटा'तील सदस्य मध्ये आले. त्यांनी पवार यांना अध्यक्षपद देण्यास विरोध केला. त्यानंतर पी. व्ही. नरसिंह राव यांना ऑल इंडिया काँग्रेस कमिटीचे अध्यक्ष बनवण्यात आलं.

"खरं सांगायचं तर, पी. व्ही. नरसिंह राव आजारी होते. त्या कारणामुळे त्यांनी लोकसभा निवडणूकही लढवली नव्हती. राजकारणातून निवृत्ती घेऊन हैदराबादला परतण्याचा त्यांचा विचार होता. पण केवळ पवार यांच्या उमेदवारीला विरोध करण्यासाठी पी. व्ही. नरसिंह राव यांना अध्यक्षपद स्वीकारण्यासाठी तयार करण्यात आलं. निवडणुकीनंतर काँग्रेस बहुमताच्या जवळ होती. त्यामुळे सरकार बनवताना शरद पवार यांच्यासारख्या तरूण नेत्याला पंतप्रधानपद द्यावं, अशीही चर्चा होती. पण त्यावेळीही दरबार कटोरीने हे पद त्यांना मिळू दिलं नाही. सोनिया गांधी यांच्या नावाचा गैरवापर करत हे पद पी. व्ही. नरसिंह राव यांना देण्यात आलं. त्यावेळी शरद पवार संरक्षण मंत्री बनले. 

"शरद पवार यांच्याविरुद्धची अशा प्रकारची अनेक...